**Biopsi fra ydre genitalia / vulva**

Baggrund:

Biopsier / vævsprøver tages nogle gange i forbindelse med slimhindeproblemer i vulva.

Vævsprøven er med til at afklare den underliggende årsag til problemerne.

Procedure:

Til en start vurdere gynækologen vulva, ofte med lille mikroskop. Evt. podes med en vatpind.

I nogle tilfælde vil man blive opfordret til med et spejl at blive lært op i selv at vurdere udseendet af vulva.

Inden der tages vævsprøve/biopsi lægges lokal bedøvelse ved et lille stik. Efter vævsprøven pålægges lidt gaze. Er blødningen sparsom gøres ikke yderligere. I enkelte tilfælde lukkes såret med en lille selvopløselig tråd.

Prøvesvar:

Prøvesvar gives skriftligt via læge vejen. Du vil modtage link på din e-mail. Har ikke hørt fra klinikken i løbet af 4 uger, opfordre vi dig til at tage kontakt til os.

Forholdsregler:

Ved toiletbesøg kan det svier, hvilket lindres ved at skylle med koldt vand. Ved "tørring "duppes blot, så sårskorpen ikke skubbes af.

Undgå karbad, svømmebad og lignende så længe der er frisk blødning/til såret har en fin skorpe, typisk en lille uge. Ved brus kan området skylles / duppes med vand.

Undgå mekanisk irritation (cykling/samleje og lign.) en lille uge.

Komplikationer:

Ved enhver prøve kan der opstå komplikationer.

Infektion: ses ved rødme og hævelse. Det kræver i nogle tilfælde antibiotika.

Blødning: kan opstå efter du har forladt klinikken. Blødning stopper oftest ved tryk / kompression. F.eks. ved at trykke et sammenrullet bind/bomuldsklæde eller lignende hårdt imod det blødende biopsisted. Gerne i flere timer. Man kan også bruge et isbind – men der skal være lagt stof mellem bindet og huden/slimhinden. Et isbind er et almindeligt bind med vand, der har ligget i fryseren.

Ved komplikationer der ikke forsvinder af sig selv, bedes du kontakte klinikken og uden for klinikkens åbningstid evt. egen læge eller vagtlæge.